kalixlouiis/myanmar-wikipedia-corpus huggingface dataset:
ဓာတ်အားခွဲရုံများတွင် ထရန်စဖော်မာများရှိပြိး ၎င်းတို့သည် မြင့်မားသောဗို့အားများဖြင့်လာသည့် ဓာတ်အားပို့လွှတ်ရေးလိုင်းများနှင့် ဗို့အားနိမ့် ဓာတ်အားဖြန့်ဖြူးရေးလိုင်းများအကြား ဗို့အားအပြောင်းအလဲ လုပ်ပေးကြသည်။
ဓာတ်အားခွဲရုံအမျိုးအစား၊ ဗို့အားအမျိုးအစားများအပေါ်လိုက်၍ ဓာတ်အားခွဲရုံအမျိုးမျိုးရှိသည်။
မြန်မာနိုင်ငံတွင် ပင်မလျှပ်စစ်ဓာတ်အားခွဲရုံများကို အစိုးရ၏ လျှပ်စစ်နှင့်ပက်သက်သော ဝန်ကြီးဌာနက တည်ဆောက်ထိန်းချုပ်သည်။
လျှပ်စစ်ဓာတ်အားခွဲရုံတစ်ခုတွင် ပါဝင်​သောအစိတ်အပိုင်းများ လျှပ်စစ်ဓာတ်အားခွဲရုံများသည် အောက်ပါလုပ်ငန်းများကို လုပ်ဆောင်သည်။
ဓာတ်အားလိုင်းများအား အဖွင့်၊ အပိတ်လုပ်ခြင်း။
ဗို့အားမြှင့်တင်ခြင်း (သို့မဟုတ်) လျှော့ချခြင်း။
ဓာတ်အားပေးစက်ရုံများအား ချိတ်ဆက်ပေးခြင်း။
ring main system ကိုအသုံးပြု၍ ဓာတ်အားပေးစနစ်အား တည်ငြိမ်အောင် ပြုလုပ်ပေးခြင်း။
ဓာတ်အားလိုင်းများအား ဝန်အားပိုစေခြင်း(overload)၊ အပြစ်ဖြစ်စေခြင်း(Fault)တိုမှ ကာကွယ်ပေးခြင်း။
thumb|သ​ပြေဝ ပင်မဓာတ်အားခွဲရုံ အမျိုးအစားများ Step up substations Primary grid substations Secondary substations Distribution substations Industrial substations Switching substations Mining substations Mobile substations Cinematograph substations ပုံစံများ ဓာတ်အားခွဲရုံများ၏တည်ဆောက်ပုံကိုလိုက်၍ (မျိုးခွဲခြားနိုင်သည်။
Outdoor type Indoor type Basement or Underground type Pole mounted type Indoor type Indoor type ခွဲရုံဆိုသည်မှာ ခွဲရုံဆိုင်ရာပစ္စည်းများကို အဆောင်အဦးအတွင်း တပ်ဆင်ထားခြင်းဖြစ်သည်။
ဤပုံစံမျိုးသည် များသောအားဖြင့် ၁၁ကေဗွီ ဓာတ်အားလိုင်းများအတွက် အသုံးပြုလေ့ရှိပြီး ပတ်ဝန်းကျင်ဆိုင်ရာပြဿနာအချို့ (ဓာတ်ငွေ့၊ ဖုန်မှုန့် စသည်ဖြင့်) ကြုံတွေ့ရပါက ရံဖန်ရံခါတွင် ၃၃ကေဗွီနှင့် ၆၆ကေဗွီတို့အတွက်ပါ အသုံးပြုလေ့ရှိသည်။
Outdoor type ပြင်ပပုံစံခွဲရုံများကို နှစ်မျိုးထပ်မံခွဲခြားနိုင်သည်။
ဓာတ်တိုင်များပေါ်တွင် တပ်ဆင်ထားသောပုံစံနှင့် မြေပေါ်တွင် (သို့မဟုတ်) မြေအောက်တွင် တပ်ဆင်ထားသောပုံစံများ ဖြစ်သည်။
ဓာတ်တိုင်များပေါ်တွင်တပ်ဆင်ထားသောပုံစံတွင် ဓာတ်တိုင်တစ်တိုင်၊ နှစ်တိုင်၊ လေးတိုင် စသည်ဖြင့် ဓာတ်တိုင်များပေါ်တွင် တပ်ဆင်ထားခြင်းဖြစ်သည်။
ဤပုံစံမျိုးသည် ၁၅ကေဗွီအေ၊ ၁၀၀ကေဗွီအေနှင့် အထက်ရှိ ထရန်စဖော်မာများအတွက် အသုံးပြုလေ့ရှိသည်။
မြေပေါ်တွင် (သို့မဟုတ်) မြေအောက်တွင် တပ်ဆင်ထားသောပုံစံများသည် ၂၀၀ကေဗွီအေနှင့်အထက် ထရန်စဖော်များအတွက် အသုံးပြုသည်။
ထိုထရန်စဖော်များသည် ဓာတ်တိုင်ပေါ်သို့တင်ရန်အတွက် လေးလံလှသည်။
ထို့ကြောင့် ထိုထရန်စဖော်များကို မြေသို့ချရပြီး ၃၃ကေဗွီဗို့အားနှင့်အထက်အတွက် အသုံးပြုသည်။
ZTE ကော်ပိုရေးရှင်း သည် တယ်လီဖုန်းဆက်သွယ်ရေးကို အထူးပြုသည့် တရုတ်တစ်စိတ်တစ်ပိုင်း အစိုးရပိုင် နည်းပညာကုမ္ပဏီတစ်ခုဖြစ်သည်။
1985 ခုနှစ်တွင် စတင်တည်ထောင်ခဲ့ပြီး ZTE သည် ဟောင်ကောင် နှင့် Shenzhen စတော့အိတ်ချိန်း နှစ်ခုလုံးတွင် စာရင်းဝင်ခဲ့သည်။
ZTE ၏ အဓိကလုပ်ငန်းမှာ ကြိုးမဲ့၊ လဲလှယ်မှု ၊ အလင်းပို့လွှတ်မှု ၊ ဒေတာ ဆက်သွယ်ရေးပစ္စည်း၊ ဆက်သွယ်ရေးဆော့ဖ်ဝဲနှင့် မိုဘိုင်းဖုန်းများဖြစ်သည်။
ZTE သည် ၎င်း၏ကိုယ်ပိုင်အမည်ဖြင့် ထုတ်ကုန်များကို အဓိကရောင်းချသော်လည်း OEM လည်းဖြစ်သည်။
Mukherjee, Supantha (26 January 2011). ကုမ္ပဏီသည် အမေရိကန်၊ အိန္ဒိယနှင့် ဆွီဒင်တို့တွင် အစုလိုက်အပြုံလိုက်စောင့်ကြည့်ခြင်းကို လုပ်ဆောင်နိုင်သည့် တရုတ်အစိုးရ နှင့် ချိတ်ဆက်မှုနှင့်ပတ်သက်၍ ဝေဖန်မှုများနှင့် ရင်ဆိုင်နေရသည်။
2017 ခုနှစ်တွင် ZTE သည် စီးပွားရေးပိတ်ဆို့မှုများကို ချိုးဖောက်ကာ အီရန်နှင့် မြောက်ကိုရီးယားသို့ အမေရိကန်နည်းပညာများ တရားမဝင်တင်ပို့မှုအတွက် ဒဏ်ရိုက်ခံခဲ့ရသည်။
Freifeld, Karen; Sijia, Jiang (8 March 2017). 2018 ခုနှစ် ဧပြီလတွင် ကုမ္ပဏီမှ ဝန်ထမ်းများအား မှန်ကန်စွာ ပြစ်တင်ရှုတ်ချရန် ပျက်ကွက်ပြီးနောက်၊ US ကုန်သွယ်ရေးဌာန သည် US ကုမ္ပဏီ ( တစ်ပိုင်းလျှပ်ကူးပစ္စည်းများ ) ကို ZTE သို့ တင်ပို့ခြင်းမှ ခုနစ်နှစ်ကြာ ပိတ်ပင်ခဲ့သည်။
ZTE သည် ၎င်း၏အကြီးတန်းစီမံခန့်ခွဲမှုကို အစားထိုးပြီးနောက် ၂၀၁၈ ခုနှစ် ဇူလိုင်လတွင် တားမြစ်ချက်ကို ရုပ်သိမ်းခဲ့ပြီး အပိုဒဏ်ကြေးများပေးဆောင်ရန် သဘောတူကာ အတွင်းပိုင်းလိုက်နာမှုအဖွဲ့ကို 10 နှစ် တည်ထောင်ခဲ့သည်။
Shu, Catherine (12 July 2018). "Commerce Department Lifts Ban After ZTE Deposits Final Tranche of $1.4 Billion Penalty" . 2020 ခုနှစ် ဇွန်လတွင် Federal Communications Commission (FCC) မှ ZTE အား အမျိုးသားလုံခြုံရေးခြိမ်းခြောက်မှုအဖြစ် သတ်မှတ်ခဲ့သည်။
McCabe, David (30 June 2020). Shields, Todd (30 June 2020). Rapoza, Kenneth (30 June 2020). Shepardson, David (9 July 2020). 2023 ခုနှစ်တွင် ဥရောပကော်မရှင်သည် ZTE အား တယ်လီဖုန်းဆက်သွယ်ရေးဝန်ဆောင်မှုများ ပေးအပ်ခြင်းမပြုရန် တားမြစ်ခဲ့သည်။
Chee, Foo Yun (15 June 2023).။
တူတူရေဝါး () သည် ဂျပန် ကလေးရုပ်မြင်သံကြားအစီအစဉ်ဖြစ်သည်။
၎င်းကို ၁၉၉၆ ဧပြီလ ၂ တွင် NHK Educational TV ရုပ်သံလိုင်း တွင် ထုတ်လွှင့် ပြသခဲ့သည်။
キッズワールド NHK Eテレ こどもポータル ကိုးကား ပြင်ပလင့်ခ် ကဏ္ဍ:ဂျပန် ရုပ်ရှင်ဇာတ်လမ်းတွဲများ။
ဒုတိယဗိုလ်ချုပ်ကြီး နီလင်းအောင် သည် မြန်မာလူမျိုး တပ်မတော်အရာရှိကြီးဖြစ်ပြီး လက်ရှိတွင် အမှတ်(၁) စစ်ဆင်ရေးအထူးအဖွဲ့မှူး အဖြစ် တာဝန်ထမ်းဆောင်နေသည်။
ယင်းမတိုင်မီက သူသည် အမှတ် (၆)စစ်ဆင်ရေးအထူးအဖွဲ့မှူး၊ တပ်မတော်စစ်ဆေးရေး အရာရှိချုပ် ၊၊ ခေတ္တ အမှတ်(၂)စစ်ဆင်ရေးအထူးအဖွဲ့မှူး နှင့် ပြည်ထဲရေးဝန်ကြီးဌာန ၏ ဒုတိယဝန်ကြီးအပြင် မြန်မာနိုင်ငံရဲတပ်ဖွဲ့ ၏ ရဲချုပ် အဖြစ် ထမ်းဆောင်ခဲ့သူလည်း ဖြစ်သည်။
စစ်မှုထမ်းခြင်း ဒုတိယဗိုလ်ချုပ်ကြီးနီလင်းအောင်သည် စစ်တက္ကသိုလ်အပါတ်စဉ် ၃၇ ဆင်းဖြစ်သည်။
သူသည် ပြည်ထဲရေးဝန်ကြီးဌာန ဒုတိယဝန်ကြီး မဖြစ်ခင် တပ်မတော်တွင် တိုင်းမှူးတာဝန်များ ထမ်းဆောင်ခဲ့သည်။
နောက်ဆုံး တာဝန်မှာ တြိဂံဒေသတိုင်းစစ်ဌာနချုပ် တိုင်းမှူးဖြစ်သည်။
ယင်းမတိုင်ခင်က အရှေ့ပိုင်းတိုင်းစစ်ဌာနချုပ်၊အရှေ့အလယ်ပိုင်းတိုင်းစစ်ဌာနချုပ် တိုင်းမှူး ဖြစ်ခဲ့သည်။
ဒုတိယဗိုလ်ချုပ်ကြီးအဆင့် ရာထူးကို ၂၀၂၃ ဇူလိုင်လ တွင်မှ ရရှိလာခြင်းဖြစ်သည်။
သူသည် ၂၀၂၃ ခုနှစ် ဇူလိုင်လ ၂၁ ရက်နေ့ တွင် ပြည်ထဲရေးဝန်ကြီးဌာန ၏ ဒုတိယဝန်ကြီး တာဝန် နှင့် မြန်မာနိုင်ငံရဲတပ်ဖွဲ့ ရဲချုပ် တာဝန် အပ်နှင်းခံရသည်။
၂၀၂၄ ခုနှစ် ဩဂုတ် လ ၃ရက်နေ့တွင် ၎င်းအား နိုင်ငံတော်စီမံအုပ်ချုပ်ရေးကောင်စီက ထိုတာဝန်များမှနေ၍ စစ်ဘက်မူလတာဝန်ပြန်လည်ထမ်းဆောင်စေခဲ့သည်။
ထို့နောက် သူသည် လားရှိုးမြို့အား ကိုးကန့်တပ် ကသိမ်းပိုက်ပြီးနောက် ရာထူးချခံလိုက်ရသည့် အမှတ်(၂)စစ်ဆင်ရေးအထူးအဖွဲ့မှူး ဒုတိယဗိုလ်ချုပ်ကြီး နိုင်နိုင်ဦး နေရာသို့ ခေတ္တအစားထိုး တာဝန်ယူခဲ့ရသည်။
၂၀၂၄ ခုနှစ် ဒီဇင်ဘာလကုန်ပိုင်းတွင် သူသည် တပ်မတော်စစ်ဆေးရေး အရာရှိချုပ် တာဝန်ပေးခံရပြန်သည်။
၂၀၂၅ ခုနှစ် မတ်လ အရောက်တွင်မူ နေပြည်တော်ကို ကြီးကြပ်ကွပ်ကဲရသည့် အမှတ်(၆)စစ်ဆင်ရေး၏အထူးအဖွဲ့မှူး အဖြစ် တာဝန်ပေးခံရပြီး၊၂၀၂၅ခုနှစ် စက်တင်ဘာ တွင် အမှတ် (၁)စစ်ဆင်ရေးအထူးအဖွဲ့မှူး အဖြစ် ပြောင်းလဲတာဝန်ပေးအပ်ခံခဲ့ရသည်။
အရေးယူပိတ်ဆို့ခံရမှု ၂၀၂၁ ခုနှစ် ဒီဇင်ဘာလက ကယားပြည်နယ် ဖရူဆိုမြို့နယ် မိုဆိုကျေးရွာအနီးဖြစ်ပွားခဲ့သော အရပ်သား ၃၅ယောက်သတ်ဖြတ်ခဲ့ရမှုတွင် အဓိက တာဝန်ရှိသူအဖြစ် စွပ်စွဲခံထားရပြီး ယင်းကိစ္စနှင့် ပတ်သတ်ပြီး အမေရိကန်ပြည်ထောင်စုက ၎င်းကို အရေးယူပိတ်ဆို့ထားသည်။
မိသားစုဘဝ ဇနီးဖြစ်သူမှာ ဒေါ်လဲ့လဲ့မာ ဖြစ်ပြီး သားသမီး ၂ဦးရှိသည်။
ကိုးကား ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:မွေးဖွားခုနှစ် မသိရှိရသူများ (သက်ရှိထင်ရှားပုဂ္ဂိုလ်များ) ကဏ္ဍ:မြန်မာနိုင်ငံ၏ ဒုတိယ ဝန်ကြီးများ။
ရဋ္ဌနန္ဒက()သည် ၂၀၂၂ခုနှစ် ဇူလိုင်လ (၂၃)ရက် နံနက် (၆:၃၀)တွင် ရခိုင်ပြည်နယ် တောင်ကုတ်မြို့နယ်ရှိ မြန်မာ့သစ်လုပ်ငန်းဆင်ဝိုင်းမှ အသက် (၃၃)နှစ်အရွယ်ဆင်မကြီး ဇာနန်းလှမှပေါ်ထွန်းခဲ့သော ဆင်ဖြူတော်ဖြစ်သည်။
မွေးဖွားချိန်တွင် အရပ်အမြင့် ၂ ပေ ၅ လက်မ၊ ကိုယ်လုံး လုံးပတ် ၃ ပေ ၁ လက်မ၊ ကိုယ်အလေးချိန် ပေါင် ၁၈၀ ခန့်ရှိသည်။
ရတနာဆင်ဖြူတော်များ၏ ကြန်အင် လက္ခဏာရှစ်ချက်အနက် မျက်လုံးပုလဲရောင်ဖြစ်ခြင်း၊ ကျောကုန်းမှာ ငှက်ပျောကိုင်းသဏ္ဌာန်ဖြစ်ခြင်း၊ အမွေးအဖြူရောင်ဖြစ်ခြင်း၊ အမြီးတံခါးပိတ်ဖြစ်ခြင်း၊ အရေပြားမှာ ဩဇာကွက်ဖြစ်ခြင်း၊ အသားအရေပန်းရောင်ဖြစ်ခြင်း၊ ခြေဖဝါးတွင်ရှေ့ခြေသည်း ငါးခုစီနှင့် နောက်ခြေသည်းလေးခုစီပါရှိခြင်း၊ နားကြီးခြင်း စသည့် ရတနာဆင်ဖြူတော်များ၏ ကြန်အင်လက္ခဏာ ခုနစ်ချက်ကိုက်ညီသည်။
၎င်းအား မိခင်နှင့်အတူ နေပြည်တော်ရှိ ဥပ္ပါတသန္တိ စေတီတော်ရင်းရှိ ဆင်ဖြူတော်များထားရာသို့ ခေါ်ဆောင်ခဲ့ပြီး ၂၀၂၂ခုနှစ် အောက်တိုဘာ (၃၀)ရက်နေ့တွင် ဘွဲ့နာမည်ပေးခဲ့သည်။
ရဋ္ဌနန္ဒက၏အဓိပ္ပါယ်မှာ ရဋ္ဌ=တိုင်းပြည်၊ နိုင်ငံ ဖြစ်ပြီး နန္ဒက=ချစ်ခင်မြတ်နိုးခြင်း၊ သာယာပျော်ရွှင်ခြင်း ဖြစ်သည်။
မြန်မာ အဓိပ္ပာယ် အပြည့်အစုံ မှာ တိုင်းပြည်ကချစ်ခင်မြတ်နိုး၍ နိုင်ငံတော်၏သာယာဝပြော ပျော်ရွှင်ခြင်းကို ဆောင်ကြဉ်းပေးမည့် ဆင်ဖြူရတနာ ဟု အဓိပ္ပါယ်ရသည်။
ဘွဲ့နာမည်ပေးပွဲသို့ စစ်အစိုးရဝန်ကြီးချုပ် ဗိုလ်ချုပ်မှူးကြီး မင်းအောင်လှိုင်ကိုယ်တိုင် တက်ရောက်ခဲ့သည်။
ရဋ္ဌနန္ဒကဆင်ဖြူတော်သည် မြန်မာနိုင်ငံတွင် အာဏာသိမ်းထားချိန်၌ ပေါ်ထွန်းလာခြင်းဖြစ်သဖြင့် စစ်အစိုးရ၏ အတိုက်အခံသတင်းများက ဝေဖန်ခြင်း ခံခဲ့ရသည်။
မြန်မာဘုရင်များလက်ထက်တွင် ဆင်ဖြူတော်သည် နိုင်ငံရေးဩဇာလက္ခဏာတစ်ခုအဖြစ် သတ်မှတ်ခဲ့ကြခြင်းကြောင့်လည်း ဖြစ်ကာ နစက၏ အိမ်စောင့်အစိုးရအတွက် ရှားပါးသောအကောင်းမြင်စရာအချက်တစ်ခုအနေဖြင့် ဖန်တီးခြင်းဖြစ်ကြောင်း ဖော်ပြခဲ့ကြသည်။
ထို့အပြင် ဤဆင်ဖြူတော်၏သတင်းသည် အစိုးရသတင်းစာများတွင် ပုံမှန်နေရာယူလေ့ရှိသည်။
အထိမ်းအမှတ်များ နစက၏ အိမ်စောင့်အစိုးရသည် ဤဆင်ဖြူတော်အား အထူးအလေးပေးသည့်အားလျော်စွာ နိုင်ငံ၏ အထိမ်းအမှတ်များတွင် ဤဆင်ဖြူတော်ပုံအား အသုံးပြုခဲ့သည်။
စိန်ရတုလွတ်လပ်ရေးနေ့ အထူးထုတ်တံဆိပ်ခေါင်း ၂၀၂၃ခုနှစ် ဇန်နဝါရီလ (၄)ရက်နေ့တွင် ကျရောက်သည့် (၇၅)နှစ်မြောက် စိန်ရတုလွတ်လပ်ရေးနေ့ အဖိမ်းအမှတ် အထူးထုတ်တံဆိပ်ခေါင်းတွင် ရဋ္ဌနန္ဒက ဆင်ဖြူတော်ပုံအား ရိုက်နှိပ်ခဲ့သည်။
လွတ်လပ်ရေးနှင့် မည်သို့မျှမဆက်စပ်သော ဆင်ဖြူတော်ပုံအား စိန်ရတုလွတ်လပ်ရေးနေ့ကဲ့သို့သော အထူးထုတ်တံဆိပ်ခေါင်းတွင် ရိုက်နှိပ်ခဲ့သည့်အတွက် တံဆိပ်ခေါင်းစုဆောင်းသူများအကြား ဝေဖန်ခံခဲ့ရသည်။
thumb|(၇၅)နှစ်မြောက် စိန်ရတုလွတ်လပ်ရေးနေ့ အဖိမ်းအမှတ် အထူးထုတ်တံဆိပ်ခေါင်း ​ရောင်းချစဉ် စိန်ရတုလွတ်လပ်ရေးအထိမ်းအမှတ် ရွှေဒင်္ဂါးပြားများ (၇၅)နှစ်မြောက် ရွှေရတုလွတ်လပ်ရေးနေ့အထိမ်းအမှတ်အဖြစ်ရောင်းချသည့် တစ်ကျပ်သားနှင့် ငါးမူးသား ရွှေဒင်္ဂါးပြားများပေါ်တွင် ရဋ္ဌနန္ဒက၏ပုံကို ရိုက်နှိပ်ခဲ့သည်။
၂၀,၀၀၀ ကျပ်တန် ငွေစက္ကူ နစက၏ အိမ်စောင့်အစိုးရသည် အာဏာသိမ်းပြီးချိန်မှစ၍ နေပြည်တော်၌ ကမ္ဘာ့အကြီးဆုံး ထိုင်တော်မူရုပ်ပွားတော်နှင့် ဗုဒ္ဓဥယျာဉ်အား တည်ဆောက်ခဲ့သည်။
မြန်မာနိုင်ငံအား ထေရဝါဒဗုဒ္ဓဘာသာ ဗဟိုချက်ဖြစ်စေရန်ဟုဆိုကည တည်ဆောက်ခဲ့သည့် စီမံကိန်း ပြီးစီးခြင်းနှင့် ရဋ္ဌနန္ဒကဆင်ဖြူတော် တစ်နှစ်ပြည့်ဟုဆိုကာ ငွေစက္ကူအသစ် ထုတ်ဝေခဲ့သည်။
၂၀,၀၀၀ ကျပ်တန်ငွေစက္ကူမှာ အစိမ်းနုရောင်ဖြစ်ပြီး အရှေ့ဘက်တွင် ရဋ္ဌနန္ဒက၏ပုံ ပါဝင်သည်။
ကိုးကား ကဏ္ဍ:မြန်မာနိုင်ငံရှိ ဆင်များ။
မြန်မာနိုင်ငံတော်ဗဟိုဘဏ်မှ နှစ်သောင်းကျပ်တန် ငွေစက္ကူအသစ်ကို ၂၀၂၃ခုနှစ် ဇူလိုင်လ ၂၃ရက်နေ့ အစိုးရ၏ ကြေညာချက်အရ ထိုခုနှစ် ဇူလိုင်လ ၃၁ ရက်နေ့တွင် ထုတ်ဝေမည် ဖြစ်သည်။
ကျပ်ငွေ နှစ်သောင်းတန်အသစ်အား နေပြည်တော်တွင် တည်ထားသည့် မာရဝိဇယရုပ်ပွားတော် ပြီးစီးသည့် အထိမ်းအမှတ်နှင့် ဆင်ဖြူတော် ရဋ္ဌနန္ဒက၏ တစ်နှစ်ပြည့် မွေးနေ့ အထိမ်းအမှတ်အဖြစ် အရေအတွက် အကန့်အသတ်ဖြင့်သာ ထုတ် ဝေမည်ဖြစ်ပြီး ဟောင်းနွမ်းငွေစက္ကူများကို အစားထိုးလဲလှယ်ပေးခြင်းတွင် အမှတ်တရ အနေဖြင့် ထည့်သွင်းလဲလှယ်ပေးမည်ဖြစ်ကြောင်းနှင့် လူတစ်ဦးလျှင် နှစ်သောင်းကျပ် တန် ငွေစက္ကူသုံးရွက်ခန့်သာ လဲလှယ်နိုင်မည်ဟု ဆိုသည်။
အစိမ်းနုရောင် ထို ကျပ်ငွေနှစ်သောင်းတန်အသစ်၏ အရှေ့ဘက်တွင် ရဋ္ဌနန္ဒက ဆင်ဖြူတော်ပုံ ရိုက်နှိပ်ထားပြီး အနောက်ဘက်တွင် စစ်ကိုင်းနှင့် ဧရာဝတီတံတားပုံများ ရိုက်နှိပ်ထားသည်။
‌‌‌‌‌‌‌‌‌‌‌‌‌‌‌‌‌‌‌ ကိုးကား Category:မြန်မာငွေကြေးများ Category:မြန်မာကျပ်ငွေ ကဏ္ဍ:သုံးစွဲနေဆဲ ငွေကြေးများ‎။
အိုပင်ဟိုင်းမား (၁၉၀၄-၁၉၆၇) သည် အမေရိကန်လူမျိုး သီအိုရီဆိုင်ရာ ရူပဗေဒပညာရှင်၊ နယူကလီးယားလက်နက်၏ ဖခင်အဖြစ် ထင်ပေါ်ကျော်ကြားသည်။
ဂျာမနီမှ ရွေ့ပြောင်းအခြေချသူ ဂျူးလူမျိုးဖြစ်ပြီး နယူးယောက်စီတီးမြို့တွင် မွေးဖွားခဲ့သည်။
အိုပင်ဟိုင်းမားသည် ၁၉၂၅ ခုနှစ်တွင် ဟားဗတ်တက္ကသိုလ်၌ ဓာတုဗေဒပညာရပ်ဖြင့် ဘွဲ့ရရှိခဲ့ပြီး ၁၉၂၇ ခုနှစ်တွင် ဂျာမနီနိုင်ငံရှိ Göttingen တက္ကသိုလ်၌ PhD ဘွဲ့ကို လက်ခံရရှိခဲ့သည်။
အိုပင်ဟိုင်းမား၏ လုပ်ဆောင်ချက်များထဲတွင် ကွမ်တမ်မက္ကင်းနစ်၊ နယူးကလိယား ရူပဗေဒ စသည်တို့ပါဝင်ပြီး သူ၏တပည့်များဖြင့် ကွမ်တမ်စက်ကွင်းသီအိုရီ၊ တွင်းနက်များနှင့် နယူထရွန်ကြယ်များ၏ သီအိုရီတွင်လည်း ပံ့ပိုးကူညီခဲ့သည်။
ဒါရိုက်တာ ခရစ်တိုဖာ နိုလန် သည် ၂၀၂၃ ခုနှစ်တွင် oppenheimer ဟူ၍ ရုပ်ရှင်ရိုက်ကူးခဲ့သည်။
ရှေးရခိုင်များ အိမ်ကို ကြီးကျယ်စွာ တည်ဆောက်မှုကြောင့် အိမ်ကြီးရခိုင်ဟု ခေါ်ကြခြင်းဖြစ်သည်။
အိမ်ဆောက်ရာတွင် အိမ်တိုင် ၃၈ လုံးပါဝင်ရသည်။
ထိုအိမ်တိုင်များသည် သုံးဆယ့်ရှစ်ဖြာမင်္ဂလာကို ညွှန်းဆိုကြသည်။
အိမ်ဦးခန်း ရခိုင်အခေါ် 'ဗြော့'ကို အရှေ့ဘက်သို့ မျက်နှာမူထားရသည်။
အိမ်ဦးခန်းကို မြေနေရာအနေအထားကြောင့် အရှေ့ဘက်ကို မျက်နှာမူခွင့်မရပါက တောင်အရပ် သို့ မျက်နှာမူရသည်။
အခြားအရပ်သို့ မျက်နှာမမူကောင်းဟု ယုံကြည်ထားကြသည်။
အိမ်ထဲခန်း ပင်မဆောင်၌ အိမ်ရှင်နှင့်ဇနီးတို့နေသော အခန်းအတွက် အရှေ့၊ အနောက် တစ်ဖက်သုံးလုံး တန်းနေသော တိုင်ကြီး ခြောက်လုံးပါရပြီး 'ကွန်း'ဟု ခေါ်သည်။
ထိုအခန်းကို လေးဖက်လေးတန် ဝန်း၍ တိုင် ၁၄လုံးပါရသည်။
ယင်းကို 'ကွန်းရံ'ဟု ခေါ်သည်။
ကွန်းရံအခန်းတွင် သားနှင့်သမီးများ နေရသည်။
အိမ်ကြမ်းပြင်တွင် 'ကွန်း' ထက် 'ကွန်းရံ' က နိမ့်ရသည်။
အိမ်အနောက် ဘက် အရပ်ကို ချန်လှပ်၍ ကျန်အနားဘက်တွင် တိုင် ၁၆လုံးပါရပြီး 'နဂါးရစ်'ဟု ခေါ်၏။
တိုင်ပေါင်း ၃၆ လုံး ဖြစ်သည်။
ရှေ့မျက်နှာစာတွင် နဂါးရစ်မှ တိုင် နှစ်လုံး အပြင်သို့ ထုတ်ထားသည်။
နဂါးရစ်တွင် ဧည့်သည်လာလျှင် တည်းခိုနိုင်သည်။
စားဖိုခန်းနှင့် ထမင်းစားခန်းတို့ကို အခန်းဆီးမထားဘဲ တစ်ဆက်တည်းထားကြသည်။
စားဖိုခန်း နှင့် ရေအိမ်(အိမ်သာ) သီးခြားဖြစ်သည်။
လှေကားရှိ လှေကားထစ်များကို အရေအတွက်အရ စုံဂဏန်းမထားရပါ။
မဂဏန်း ခုနစ်ထစ်၊ ကိုးထစ် အစရှိသည် ဖြင့် ထားရသည်။
ပြတင်းပေါက်များ၌ ဖွင့်ပိတ်တံခါးရွက်များ တပ်ဆင်ထားခြင်း မဟုတ်ဘဲ တံခါးဒေါက်(ဝါးလုံး)များဖြင့် ဒေါက် ထောက်ကာ ဖွင့်ပိတ်လုပ်သည်။
ရှေးအခါက အိမ်ဆောက် ရာတွင် သံမှိုကိုလုံးဝမသုံးကြဘဲ အလွန်မာသည့် တောင်ပေါ် ကြိမ် တစ်မျိုးဖြင့် ချည်နှောင်အသုံးပြုသည်။
ယနေ့ခေတ် ကာလတွင် ကြိမ်အစား သံမှို ၊ မူလီများကို အစားထိုး အသုံး ပြုလာကြသည်။
အကာများကို ဝါးဖြင့် ရက်လုပ်သော ဝါးထရံကိုသာ အသုံးပြုသည်။
အိမ်ခေါင်မိုးမှာ ဒေသထွက် ဓနိ(အုန်း)ပင်အရွက်များကို အသုံးပြုကြသည်။
အမိုးအစွန်များတွင် သစ်သားဖြင့် အလှဆင်ထားသော ပန်းဆွဲကနုတ် များ တပ်ဆင်ထားသည်။
ရှေးအခါက အိမ်ကြီးများကို အိမ်ခွန်ကောက်ခဲ့ရာ နန်းတော်က ဆောက်ခွင့်ရမှ ဆောက်ရသည်ဖြစ်၏။
အိမ်ကြီးများလျှင် ဘုရင့်ဘဏ္ဍာတိုးတက်သည်ဖြစ်သော် လည်း သားစဉ်မြေးဆက်ပေးနိုင်ခြေရှိမှသာ ခွင့်ပြုတတ်ပြီး တိုင်များမှာ အနှစ် ငါးဆယ်သက်တမ်းရှိ အပင်များဖြစ်ရသည်။
အိမ်ကြီးရခိုင် ဆိုစကားအတိုင်း ရှေးရခိုင်လူမျိုး များသည် မိမိတို့၏ အိမ်ကြမ်းအောက်ကို ဆင်တစ်ဝင်မျှ မြင့်ပြီး၊ မြင်းတစ်ပြေးစာမျှ တိုင်များကျယ်၍ ခြေတံရှည်အိမ် များ ဆောက်လုပ်နေထိုင်ခဲ့ကြကြောင်း တင်ပြလိုက်ရပါသည်။
ဒိုကီင်ဂ် သည် 1992 ခုနှစ်တွင် တည်ထောင်ခဲ့သည့် ဇာဂရက် တွင် အခြေစိုက်သည့် ခရိုအေးရှား မော်တော်ကားထုတ်လုပ်ရေးကုမ္ပဏီတစ်ခုဖြစ်သည်။
{{cite web |url=http://dok-ing.hr/ |title=DOK-ING company အဆိုပါ ကုမ္ပဏီသည် လျှပ်စစ်ကားများ ထုတ်လုပ်ရေး၊မောင်းသူမဲ့ ဘက်စုံသုံးယာဉ်များနှင့် စက်ရုပ်စနစ်များ။
{{cite web |url=https://alchetron.com/DOK-ING |title=DOK-ING products ၎င်းတို့၏ မော်တော်ယာဉ်များအတွက် လျှပ်စစ်မော်တာများကို ပူးလာ အခြေစိုက် ကုမ္ပဏီ တေမာ မှ အဓိက ပံ့ပိုးပေးပါသည်။
{{cite web |url=http://www.tema.hr/mobile-equipment/ |title=Mobile Equipment ကိုးကား Category:ခရိုအေးရှားနိုင်ငံ၏ ကုမ္ပဏီများ။
Zoom ၊ Zoom သို့မဟုတ် Zoom Meetings ကဲ့သို့ ပုံစံပြုထားသော Zoom သည် Zoom Video Communicationsမှ ဖန်တီးထားသော မူပိုင် ဗီဒီယိုတယ်လီဖုန်း ဆော့ဖ်ဝဲပရိုဂရမ်တစ်ခုဖြစ်သည်။
အခမဲ့အစီအစဉ်သည် မိနစ် ၄၀ အချိန်ကန့်သတ်ချက်ဖြင့်တစ်ပြိုင်တည်းပါဝင်သူ ၁၀၀ အထိ ခွင့်ပြုသည်။
အသုံးပြုသူများသည်အခပေးအစီအစဉ်ကိုစာရင်းသွင်းခြင်းဖြင့် အဆင့်မြှင့်ရန် ရွေးချယ်ခွင့်ရှိသည်။
အမြင့်ဆုံးအစီအစဉ်သည် နာရီ 30 အထိကြာသည့်အစည်းအဝေးများအတွက်တစ်ပြိုင်တည်းပါဝင်သူ 1,000 အထိ ပံ့ပိုးပေးသည်။
ရန်ကုန် - ပြည် ရထားလမ်း သည် မြန်မာနိုင်ငံ ရန်ကုန်မြို့ နှင့် ပဲခူးတိုင်း အနောက်ခြမ်းရှိ ပြည်မြို့ တို့ကို ဆက်သွယ်ထားသော မီတာဂေ့ချ် ရထားလမ်းဖြစ်ကာ မြန်မာ့မီးရထားက စီမံခန့်ခွဲသည်။
မြန်မာနိုင်ငံတွင် ပထမဆုံး ဖောက်လုပ်ခဲ့သော ရထားလမ်းဖြစ်သည်။
ရထားလမ်းကို ၁၈၇၄ခုနှစ် စက်တင်ဘာလတွင် စတင်ဖောက်လုပ်ပြီး ၁၈၇၇ခုနှစ် မေလ (၁)ရက်နေ့တွင် ရထားလမ်းဖွင့်လှစ်ခဲ့ပြီး မြန်မာပြည်၏ ပထမဆုံး ရထားလမ်းပြေးဆွဲခဲ့သည်။
နှစ်တရာ မီးရထား ၊ ၁၉၇၇ ခုနှစ် ၊ စာမျက်နှာ ၁၅-၁၆ ဒွေးလမ်းများကို ၁၈၈၉ခုနှစ် အောက်တိုဘာလတွင် စတင်ဖောက်လုပ်ခဲ့ကာ ၁၉၀၈ခုနှစ် ဖေဖော်ဝါရီလအထိ လမ်းပိုင်းများ အသီးသီး ဖွင့်လှစ်နိုင်ခဲ့သည်။
သမိုင်းကြောင်း ၁၈၅၂ ခုနှစ်၊ ဒုတိယ အင်္ဂလိပ်-မြန်မာစစ်ပွဲအပြီး၌ ဗြိတိသျှတို့သည် အောက်မြန်မာနိုင်ငံကို သိမ်းယူပြီးနောက် အကျိုးအမြတ် ရရှိနိုင်ရန် ဆန်စပါး၊ ကျွန်းသစ်၊ ရာဘာနှင့် သယံဇာတ သတ္တုပစ္စည်းများကို တွင်တွင် ကျယ်ကျယ်ထုတ်လုပ်၍ ပြည်ပသို့ တင်ပို့ခြင်း၊ ၎င်းတို့တိုင်းပြည်မှ သွင်းကုန်များကို တင်သွင်း၍ ရောင်းချခြင်း တို့ကို ဆောင်ရွက်ခဲ့ကြသည်။
စီးပွားရေးရှုထောင့်အမြင်သာမက ရထားလမ်း ဖောက်လုပ်ပြေးဆွဲခြင်းဖြင့် ဗြိတိသျှအုပ်ချုပ်ရေးကို မြန်မာနိုင်ငံသားများ အထင်ကြီး အားကျလာစေရေး၊ သူ့ကျွန်မခံလိုသော တော်လှန်ရေး အင်အားစုများကို ပြည်သူတို့ထောက်ခံမှု ကျဆင်းစေရေး စသည့် နိုင်ငံရေးအမြင်ရှုထောင့်နှင့် အထက်မြန်မာနိုင်ငံမှ မြန်မာမင်းတို့က ဧရာဝတီမြစ်ကြောင်းမှ စုန်ဆင်းတိုက်နိုင်ပါက ပြည်မြို့သို့ လျင်မြန်စွာ ရောက်ရှိလာမည်ဖြစ်ရာ ယင်းတို့သော အခြေအနေကြုံတွေ့ရပါက ဗြိတိသျှတပ်များနှင့် စစ်လက်နက်၊ ရိက္ခာပစ္စည်းများကို ဖြည့်တင်းနိုင်ရေး ဟူသော စစ်ရေးအမြင် ရှိသည့်အတွက် ရန်ကုန်မှ ပြည်သို့ ရထားလမ်းဖောက်လုပ်ရန် စဉ်းစားတော့သည်။
ရန်ကုန်-ပြည် ရထားလမ်း စတင်ဖောက်လုပ်ရာတွင် မီတာဂေ့ချ် (သံလမ်းနှစ်ခုကြား တစ်မီတာအကျယ်ရှိ) ရထားလမ်းကို ဖောက်လုပ်ခဲ့သည်။
ရန်ကုန် - ပြည်ရထားလမ်း ဖောက်လုပ်ခြင်းအတွက် ကုန်ကျငွေမှာ တစ်မိုင်လျှင် ရုးပီးကျပ်ငွေ ၆၁၅၅၅ိ/- ဖြစ်သည်။
ပထမဆုံး ရထားပြေးဆွဲပုံ ၁၈၇၇ခုနှစ် မေလ (၁)ရက်နေ့ နံနက် ( ၆ ) နာရီတွင် ပထမဆုံး ရထား ရန်ကုန်ဘူတာကြီးမှစထွက်သည်။
ထိုရထားတွင် ပထမတန်းတွဲ တတွဲ၊ တတိယတန်းတွဲနှင့် ကုန်တွဲ များအပြင်၊ “ဘရိတ်ဗင်”တွဲ၊ စုစုပေါင်း ( ၁၂ ) တွဲ ပါသည်။
စက်ခေါင်းမှာ အေဇီးရိုးဝမ်း( A.01) ဖြစ်၍၊ အလေးချိန် ၁၇-တန်ခန့်ရှိပြီး၊ ဆွဲအား ၃၈၅၇-ပေါင်ရှိသည်။
ပထမတန်းတွဲတွင် မင်းကြီး “မစ္စတာရီဖါသွန်မဆင်” နှင့် အထူး ဖိတ်ကြားထားသည့် ဧည့်သည်တော်များ စီးနင်း လိုက်ပါကြသည်။
ထိုပထမဆုံး ခုတ်မောင်း ပြေးဆွဲသည့် မီးရထားသည် အင်းစိန်သို့ အသွား၊ လမ်းတွင် ကြည့်မြင်တိုင်နှင့် သမိုင်း ဘူတာ တို့၌ ခေတ္တရပ်ပြီးနောက်၊ အင်းစိန်သို့ ဆက်လက် ခုတ် မောင်းသည်။
အင်းစိန်တွင် စက်ခေါင်းပြင်အလုပ် ရုံကို ကြည့်ရှုစစ်ဆေးကြပြီးနောက်၊အပြန်ခရီးတွင် အရပ်အနားမရှိဘဲ ခုတ်မောင်း၍ ည (၈) နာရီ အချိန်တွင် ရန်ကုန်သို့ ချောမောစွာပြန်လည်ဆိုက် ရောက်လာခဲ့သည်။
ရန်ကုန်နှင့် ပြည်လမ်း၌ ပထမဆုံးရထားစတင် ပြေးဆွဲမှုနှင့်ပတ်သက်၍၊ ထိုခေတ်ထုတ် လောကိသုတပညာသတင်းစာများ၏ရေးသးချက်ကို အောက်၌ဖေါ်ပြလိုက် ပေသည်။
စနေနေ့ထုတ် လောကီသုတပညာ သတင်းစာ၊ ၁၈၇၇ခုနှစ် မေလ ၅ရက်နေ့ ဘူတာရုံများ (1) ရန်ကုန် ၀/၀ (2) ဘုရားလမ်း ၃/၄ (3) လမ်းမတော် ၁ (4) ပြည်လမ်း ၁ ၁/၂ (5) ရှမ်းလမ်း ၂ (6) အလုံလမ်း ၂ ၁/၂ (7) ပန်းလှိုင်လမ်း ၃ (8) ကြည့်မြင်တိုင် ၃ ၁/၂ (9) ဟံသာဝတီ ၄ ၁/၂ (10) လှည်းတန်း ၄ ၃/၄ (11) ကမာရွတ် ၅ ၃/၄ (12) သိရီမြိုင် ၆ ၃/၄ (13) အုတ်ကျင်း ၇ (14) သမိုင်း ၇ ၁/၄ (15) သမိုင်းမြို့သစ် ၇ ၃/၄ (16) ကြို့ကုန်း ၈ ၁/၄ (17) အင်းစိန် ၉ (18) ရွာမ ၁၀ ၁/၄ (19) ဖော့ကန် ၁၁ (20) အောင်ဆန်းမြို့ ၁၁ ၁/၂ (21) ဒညင်းကုန်း ၁၂ ၃/၄ (ရထားလမ်းဆုံ ပြည်သို့) (61) စက်မှုဇုန် (၂) ၁၃ ၁/၂ (62) ရွှေပြည်သာ ၁၄ ၁/၄ (63) သာဓုကန် ၁၅ ၁/၄ (64) လှော်ကား ၁၇ ၁/၂ (ရထားလမ်းခွဲ ကွန်ပျူတာတက္ကသိုလ်သို့) (65) မိုးကြိုးပင် ၂၀ ၃/၄ (66) မှော်ဘီ ၂၄ ၃/၄ (67) အောက်ဝါးနက်ချောင်း ၂၇ ၃/၄ (68) ဝါးနက်ချောင်း ၂၉ ၃/၄ (69) လက်ပန်းတန်းစု ၃၂ ၃/၄ (70) ဖူးကြီး ၃၅ ၁/၂ (71) ပိတောက်တန်း ၃၈ ၁/၄ (72) တိုက်ကြီး ၄၁ ၁/၂ (73) သနပ်ချောင်း ၄၆ ၁/၂ (74) ဖလုံ ၅၁ ၁/၂ (75) ဥက္ကံ ၅၆ ၁/၂ (50) ငဖြူကလေး ၆၁ ၁/၂ (51) သုံးဆယ် ၆၅ ၃/၄ (52) သုံးဆယ်မြို့မ ၆၆ ၁/၄ (53) သာယာဝတီ ၆၈ ၃/၄ (54) အင်းရွာ ၇၃ (55) ခြင်္သေ့ကုန်း ၇၄ ၃/၄ (56) လက်ပံတန်း ၇၇ ၁/၄ (ရထားလမ်းဆုံ သရဝေါသို့ ၁၀၀ ၃/၄) (57) ဝက်လှကလေး ၈၁ ၁/၂ (58) ဝက်လှကလေးရွာမ ၈၃ (59) စစ်ကွင်း ၈၅ (60) ဆင်အိုင် ၈၈ ၃/၄ (61) မင်းလှ ၉၁ ၁/၄ (62) အိုးသည်ကုန်း ၉၅ ၁/၂ (63) အုတ်ဖိုမကျီးပင် ၉၉ (64) အုတ်ဖို ၁၀၁ ၁/၂ (65) သင်မန်းကုန်း ၁၀၄ (66) ကြို့ပင်ကောတ် ၁၀၉ (67) ခုနှစ်ရွာ ၁၁၁ ၁/၂ (68) ဇီးကုန်း ၁၁၆ (69) နတ်တလင်း ၁၂၄ (70) ပေါင်းတည် ၁၂၉ ၁/၂ (71) တောင်ဘို့လှ ၁၃၃ (72) လောင်းကြီး ၁၃၃ ၁/၄ (73) ပုတီးကုန်း ၁၃၆ (74) သဲချော် ၁၃၈ (75) သဲကုန်း ၁၄၁ ၁/၄ (76) အုတ်တွင်းကုန်း ၁၄၄ ၁/၂ (77) ဆင်မြီးဆွဲ ၁၄၉ ၁/၄ (78) တရွာကုန်း ၁၅၂ ၁/၄ (79) မှော်ဇာ ၁၅၅ ၃/၄ (ရထားလမ်းဆုံ အောင်လံ-တောင်တွင်းကြီး-နေပြည်တော်သို့) (80) ခေတ္တရာ ၁၅၈ ၁/၄ (81) ပြည်မြို့ ၁၆၁ ကိုးကား ကဏ္ဍ:မြန်မာနိုင်ငံရှိ ရထားလမ်းများ။
Redirectဂျေရောဘတ် အိုပင်ဟိုင်းမား။
ရန်ကုန် - မော်လမြိုင် ရထားလမ်း သည် မြန်မာနိုင်ငံ ရန်ကုန်မြို့ နှင့် မွန်ပြည်နယ် မော်လမြိုင်မြို့ တို့ကို ပဲခူးတိုင်းမှတဆင့် ဖြတ်သန်းဆက်သွယ်ထားသော မီတာဂေ့ချ် ရထားလမ်းဖြစ်ကာ မြန်မာ့မီးရထားက စီမံခန့်ခွဲသည်။
သံလမ်းမိုင်: ၃၈၆.၇၅ မိုင် ရှည်လျားပြီး တံတားပေါင်း: ၈၃၂ စင်း နှင့် ဘူတာရုံပေါင်း: ၈၂ ခု ရှိသည်။
thumb|မော်လမြိုင် ဘူတာကြီး သမိုင်းကြောင်း ရန်ကုန် - တောင်ငူလမ်းပိုင်းကို ၁၈၈၅ခုနှစ် ဇူလှိုင်လ (၁)ရက်နေ့တွင် စတင်ဖွင့်လှစ်ပေးခဲ့ပြီး စုစုပေါင်း ကုန်ကျငွေမှာ ရူးပီးငွေကျပ် (၁၃) သန်းဖြစ်သည်။
ထို့နောက် ပဲခူးမြို့မှ ညောင်ခါးရှည်လမ်းပိုင်း ၁၉၀၇ခုနှစ် ဧပြီလ (၁၀)ရက်နေ့တွင်လည်းကောင်း ၊ ညောင်ခါးရှည် - ကျိုက်ထိုလမ်းပိုင်းကို ၁၉၀၇ခုနှစ် ဇူလှိုင်လ(၁)ရက်နေ့တွင်လည်းကောင်း ၊ ကျိုက်ထို - ကော့ကဒွတ်လမ်းကို ၁၉၀၇ခုနှစ် စက်တင်ဘာလ(၁၄)ရက်တွေလည်းကောင်းနှင့် ၁၉၀၇ခုနှစ် စက်တင်ဘာခ(၂၅)ရက်တွေလည်းကောင်း အသီးသီး ဖွင့်လှစ်နိုင်ခဲ့သည်။
ထိုချိန်က မော်လမြိုင်သို့ တိုက်ရိုက်ရထားလမ်း မရှိသေးဘဲ မော်လမြိုင်မြို့များသို့သွားရန်အတွက် မုတ္တမမြို့မှ ကူးတို့လှေ၊ သင်္ဘောများကို တဆင့်စီးရသည်။
သံလွင်တံတားကြီးကို ၂၀⁠၀၆ ခုနှစ် ဧပြီလတွင် ဖွင့်လှစ်ပေးခဲ့ပြီးနောက် ထိုတံတားကြီးမှ မီးရထားလမ်းဖြင့် မော်လမြိုင် ဘူတာသစ်သို့ ဆက်သွယ်ထားသည်။
နှစ်တရာ မီးရထား ၊ ၁၉၇၇ ခုနှစ် ၊ စာ ၁၉၃ ဘူတာရုံများ ရန်ကုန်-ပဲခူး-မော်လမြိုင်-ရေး-ထားဝယ် ရထားလမ်း စစ်တောင်းမြစ်ကူးတံတား၇၇/၁၉ (1) သိမ်ဇရပ် ၇၈ ၃/၄ (2) သထုံစု ၈၂ (3) မုပ္ပလင် ၈၄ ၁/၂ (4) Sut Pa Nu 88 (5) ကျိုက္ကသာ ၉၀ ၁/၂ (6) ဘို့ရားကြီး ၉၅ (7) ကျိုက်ထိုမြို့ ၉၈ ၃/၄ (8) မရမ်းကုန်း ၁၀၄ (9) တောင်စွန်း ၁၀၅ ၁/၂ (10) အနိုင်းပွန် ၁၁၃ ၃/၄ (11) နှင်းပုလဲ ၁၁၆ ၃/၄ --> ရထားလမ်းခွဲ Phaya Kwin (abandoned ?) နှင့် ဘီလင်းသိကြားစက်သို့ (12) ဒုံဝန်း ၁၂၁ ၁/၂ (13) သိမ်ဆိပ် ၁၂၆ ၃/၄ (14) နောင်ဘို ၁၂၉ ၁/၄ (15) နောင်ကုလား ၁၃၃ ၁/၄ (16) သထုံ ၁၃၈ (ရထားလမ်းဆုံ မြိုင်ကလေး၊ ဘားအံသို့) (17) အောင်ဆိုင်း ၁၄၁ ၃/၄ (18) ရင်းညိမ် ၁၄၆ ၁/၂ (19) ကတွန် ၁၅၀ ၃/၄ (20) ဇင်းကျိုက် ၁၅၄ ၁/၄ (21) ပေါင်၁၅၉ (22) ကျွဲခြံ ၁၆၁ ၃/၄ (23) မုတ္တမ ၁၇၂ ၃/၄ သံလွင်တံတား (မော်လမြိုင်) (24) မော်လမြိုင် (ဘူတာရုံဟောင်း) ၁၇၈ (25) မော်လမြိုင် ၁၈၂ ၁/၄ ကိုးကား ကဏ္ဍ:မြန်မာနိုင်ငံရှိ ရထားလမ်းများ။
ဒုတိယဗိုလ်ချုပ်ကြီး (ငြိမ်း) တင်မောင်ဝင်းသည် မြန်မာ့တပ်မတော်မှ အငြိမ်းစားအရာရှိတစ်ဦးဖြစ်ပြီး လက်ရှိတွင် ဧရာဝတီတိုင်းဒေသကြီးအစိုးရအဖွဲ့၏ ဝန်ကြီးချုပ် အဖြစ် တာဝန်ထမ်းဆောင်နေသူဖြစ်သည်။
သူသည် တပ်မတော်မှ ဒုတိယဗိုလ်ချုပ်ကြီး အဆင့်ဖြင့် အငြိမ်းစားယူခဲ့သည်။
စစ်မှုထမ်းခြင်း သူသည် တပ်မတော်(ကြည်း)ဗိုလ်သင်တန်းကျောင်း (OTS) အပတ်စဉ် – ၆၄ ဆင်း ဖြစ်သည်။
ပြန်တမ်းဝင်အမှတ် ကြည်း ၁၇၆၀၆ ဖြင့် စစ်မှုထမ်းသည်။
ပြည်ထဲရေးဝန်ကြီး ဟောင်း ဦးစိုးထွဋ် နှင့် တပတ်စဉ်တည်း ဖြစ်သည်။
၂၀၀၈ ခုနှစ်၊ ဇူလိုင်လတွင် ဗိုလ်မှူးကြီး အဆင့်ဖြင့် ကရင် ပြည်နယ်၊ ဘားအံမြို့အခြေစိုက် တပ်မ (၂၂)တပ်မမှူး အဖြစ် တာဝန်ထမ်းဆောင်သည်။
၂၀၀၉ ခုနှစ်တွင် ဗိုလ်မှူးချုပ် အဖြစ် ရာထူးတိုးသည်။
၂၀၁၀ ပြည့်နှစ် ဩဂုတ်လတွင် အနောက်တောင်တိုင်း စစ်ဌာနချုပ် တိုင်းမှူး ၊ ၂၀၁၁ ခုနှစ်တွင် အရှေ့တောင်တိုင်းစစ်ဌာနချုပ်တိုင်းမှူး စသည်ဖြင့် တာဝန် ပေးခံရသည်။
ယင်းနောက် ၂၀၁၆ ခုနှစ်တွင် ဒုတိယဗိုလ်ချုပ်ကြီး တင်မောင်ဝင်းသည် တပ်မတော်တွင် လေကြောင်းရန်ကာကွယ်ရေးအရာရှိချုပ်အဖြစ် တာဝန်ထမ်းဆောင်ခဲ့ပြီးနောက် ၂၀၂၀ ပြည့်နှစ်တွင် တပ်မတော်အရံအင်အားသို့ ပြောင်းရွှေ့ခံခဲ့ရသူများတွင် ပါဝင်ခဲ့သည်။
ထို့နောက် ပြည်ထောင်စုအဆင့် ပစ်ခတ်တိုက်ခိုက်မှု ရပ်စဲရေးဆိုင်ရာ ပူးတွဲစောင့်ကြည့်ရေးကော်မတီ၏ အဖွဲ့ဝင်အဖြစ် လည်းကောင်း၊ ၂၀၂၀ ပြည့်နှစ် နိုဝင်ဘာရွေးကောက်ပွဲအပြီး တပ်မတော်မှဖွဲ့စည်းခဲ့သော တပ်မတော်၏ ငြိမ်းချမ်းရေးဆွေးနွေးမှု ကော်မတီတွင် အဖွဲ့ဝင်အဖြစ် လည်းကောင်း တာဝန်ယူခဲ့သည်။
၂၀၂၁ ဖေဖော်ဝါရီ ၁ ရက်တွင် တပ်မတော်၏ ငြိမ်းချမ်းရေးဆွေးနွေးမှုကော်မတီ တွင် အဖွဲ့ဝင် အဖြစ် ဆက်လက် ပါဝင်ခဲ့သည်။
တိုင်းဝန်ကြီးချုပ် ၂၀၂၁ ခုနှစ် စစ်အာဏာသိမ်းမှု အပြီး ၂၀၂၁ ခုနှစ် ဩဂုတ် ၁ ရက်နေ့တွင် တပ်မတော်မှ အငြိမ်းစားယူကာ ဧရာဝတီတိုင်းဒေသကြီး ဝန်ကြီးချုပ်အဖြစ် နိုင်ငံတော်စီမံအုပ်ချုပ်ရေးကောင်စီက ခန့်အပ်ခဲ့သည်။
၂၀၂၅ ခုနှစ်၊ ဇူလိုင်လ ၃၁ ရက်တွင် နိုင်ငံတော်စီမံအုပ်ချုပ်ရေးကောင်စီကို ဖျက်သိမ်းပြီးနောက် အမျိုးသားကာကွယ်ရေးနှင့် လုံခြုံရေးကောင်စီအား အမြင့်ဆုံး အုပ်ချုပ်ရေးယန္တရားအဖြစ် ပြင်ဆင်ဖွဲ့စည်းခဲ့ပြီး၊ ဧရာဝတီတိုင်းဒေသကြီးအစိုးရအဖွဲ့ကို ပြန်လည် ပြင်ဆင်ဖွဲ့စည်းလိုက်ရာ ဦးတင်မောင်ဝင်းကို ပြည်နယ်ဝန်ကြီးချုပ်အဖြစ် ဆက်လက်ခန့်အပ်ခဲ့သည်။
ဂုဏ်ပြုခံရခြင်း ၂၀၂၂ ခုနှစ် နိုဝင်ဘာ ၁၇ ရက်တွင် နိုင်ငံတော်စီမံအုပ်ချုပ်ရေးကောင်စီဥက္ကဋ္ဌ ဗိုလ်ချုပ်မှူးကြီး မင်းအောင်လှိုင်က ချီးမြှင့်သည့် စည်သူဘွဲ့ ရသည်။
ဂရေးဟောင်းဒ် () သည် ဒါရိုက်တာ Aaron Schneider မှ ရိုက်ကူးထားပြီး ဇာတ်ညွှန်းရေးသားသူ တွမ်ဟန့်ခ်မှ ပါဝင်သရုပ်ဆောင်ထားသည့် ၂၀၂၀ ခုနှစ်တွင် ထွက်ရှိခဲ့သော အမေရိကန် စစ်ပွဲ ရုပ်ရှင်ဇာတ်ကားဖြစ်သည်။
ဒီဇာတ်ကားဟာ CS Foresterက 1955 ခုနှစ်ထုတ် The Good Shepherd ဝတ္ထုကို အခြေခံထားပြီး Stephen Graham၊Rob Morganနဲ့Elisabeth Shue တို့လည်း ပါဝင်ထားပါတယ်။
အဆိုပါဇာတ်ကားသည် ၁၉၄၂ ခုနှစ်အစောပိုင်းက အတ္တလန္တိတ်တိုက်ပွဲအတွင်း မဟာမိတ်တပ်များယာဉ်တန်းမှ သင်္ဘောသုံးဆယ်ခုနစ်စင်းပါသော မဟာမိတ်သင်္ဘောလေးဆယ်စီးပါဝင်သော နိုင်ငံစုံ အစောင့်အကြပ်ဖျက်သင်္ဘောတစ်ဖွဲ့ကို ပထမဆုံးတာဝန်ယူခဲ့သည့် အမေရိကန်ရေတပ်မှ တပ်မှူးတစ်ဦး၏တာဝန်ကို ဇာတ်လမ်းဆင်ထားသည်။
ဒုတိယကမ္ဘာစစ်သို့ တရားဝင်ဝင်ရောက်လာခဲ့သည်။
Greyhoundကို Sony Pictures Releasing မှ 2020 ခုနှစ် ဇွန်လ 12 ရက်နေ့တွင် အမေရိကန်တွင် ရုံတင်ပြသရန် စီစဉ်ထားသော်လည်း ယခင်က အကန့်အသတ်မရှိ ရွှေ့ဆိုင်းခဲ့ပြီးနောက် COVID-19 ကူးစက်ရောဂါကြောင့် နောက်ဆုံးတွင် ဖျက်သိမ်းခံခဲ့ရသည်။
ထို့နောက် ဖြန့်ဖြူးခွင့်ကို 2020 ခုနှစ် ဇူလိုင်လ 10 ရက်နေ့တွင် ဒစ်ဂျစ်တယ်စနစ်ဖြင့်ဖြန့်ချိခဲ့သည့်Apple TV+သို့ ရောင်းချခဲ့သည်။
၎င်းသည် လုပ်ဆောင်ချက် sequences များအတွက် ချီးကျူးမှုများနှင့် ၎င်း၏ မိနစ် 90 runtime ကို ထိရောက်စွာ အသုံးပြုခြင်းနှင့်အတူ ဝေဖန်သူများထံမှ အပြုသဘောဆောင်သော သုံးသပ်ချက်များကိုရရှိခဲ့သည်။
၉၃ ကြိမ်မြောက် အော်စကာဆုပေးပွဲ၌ အဆိုပါဇာတ်ကားသည် အကောင်းဆုံးအသံအတွက် ဆန်ကာတင်စာရင်းဝင်ခဲ့သည်။
နိုင်ဝင်းသီ (၁၉၅၇ မွေးဖွား) သည် မြန်မာနိုင်ငံသား အမျိုးသားစာပေဆုရ စာရေးဆရာတစ်ဦး ဖြစ်သည်။
အစောပိုင်းဘဝ နိုင်ဝင်းသီကို အဖဦးတင်လှိုင်နှင့် အမိဒေါ်အုန်းစိန်တို့မှ သန်လျင်မြို့၌ ၁၉၅၇ ခုနှစ်တွင် မွေးဖွားခဲ့သည်။
အမည်ရင်း ဦးနိုင်ဝင်း ဖြစ်ပြီး မွေးချင်းငါးယောက်အနက် ဒုတိယမြောက် သားဖြစ်သည်။
သန်လျင်မြို့ ၊ အထက(၄) ကွန်ဗင့်နှင့် အထက(၂) မက်သဒစ်ကျောင်းများတွင် ဒသမတန်းအထိ ပညာသင်ကြားခဲ့သည်။
သမဝါယမစာရေး၊ ရေတပ်သား၊ လမ်းဘေးဈေးသည်၊ သင်္ဘောကျင်းပညာသင်၊ စာအုပ်ဟောင်းရောင်းသူ စသည်ဖြင့် ဘဝမျိုးစုံ ကျင်လည်ခဲ့သည်။